- 225 - 
4. Kiss Gábor a saját, valamint dr. Hemer Ernő nevében fel- 
olvassa a következő könyvtári jelentését : 
Tisztelt közgyűlés! 
Könyvtárnoki jelentésünkben van szerencsénk a követ- 
kezőket előadni : 
Az egyesület tulajdonát képező folyóiratok közül azok, 
melyek eddig a kir. főgymnasium épületében voltak elhelyezve, 
haza hordattak, s így most már az összes könyvek és folyó- 
iratok a könyvtár helyiségeiben együtt vannak. 
Egyidejűleg megkezdtük úgy a könyvek, mint a folyó- 
iratok rendezését és pedig különválasztva az orvosi könyveket 
és folyóiratokat a természettudományiaktól. A könyveknek 
körülbelül fele ezédula katalógns szerint már rendezve van, s 
ezen czédulák alapján fogjuk elkészíteni a végleges katalógust. 
A folyóiratoknak körülbelül '/.-ada van szétosztva a városok 
kezdőbetűje szerint fiókokba s azután még külön kell rendezni 
czímek és évfolyamok szerint. Ezek rendezése csak lassan 
halad előre, mert ahány füzet van, azt mind egyenkint kell 
összeszedni ; de reméljük, hogy még ez év folyamán a folyóira- 
tokról is elkészíthetjük a katalógust. Csak, ha a folyóiratok 
rendezve lesznek, akkor lehet tisztán látni, hogy azokban meg- 
fizethetetlen kincse van az egyesületnek. 
A lefolyt 1892. év folyamán érkezett füzetek az olvasó- 
terem asztalán vannak kitéve s azokat a társulat tagjai e helyi- 
ségben most is használhatják, minthogy pedig e füzetek czímek 
szerint szétosztva az asztalon nem férnek el, azok számára az 
olvasó-teremben egy fiókos állványt készíttetünk, amelyen 
könnyebben lesznek ellielyezhetők s így mindenki magától 
azonnal feltalálhatja, amit éppen olvasni akar. 
A lefolyt évben mint csereküldemény beérkezett a ter- 
mészettudományi és orvos -természettudományi évkönyv és 
füzetes folyóirat 67- féle. Ezek közül évkönyv 29, füzetes folyó- 
irat 38. E folyóiratok közül megjelent Magyarországban 16, 
A usztriában 7, Németországban 2ö, Prancziaországban 3, Olasz- 
országban 1, Oroszországban 2, Helvetiában 4, Svédország- 
ban 1 és Amerikában 7. E 67 -féle folyóirat közül magyar 
nyelvű 13, német nyelvű 38, franczia nyelvű 7, angol nyelvű 7, 
olasz nyelvű 1, svéd nyelvű 1. 
A beküldők között vannak: a budapesti, berlini, lipcsei, 
müncheni, szt.-pétervári, palermói és philadelphiai tudományos 
akadémiák ; a többi küldemények részint állami (geológiai) in- 
tézetektől, részint természettudományi, vagy orvos - természet- 
tudományi egyesületek által küldettek. 
A könyvtár orvosi része rendezésénél dr. Hollerimg ezred- 
orvos úr volt szíves közreműködni. 
lő 
